Kampen om føden i junglen

– en sjov og anderledes fangeleg

Intro-historie

Ude i jungleskoven bor der store elefanter, små mus, flotte løver, arrige hunde, listige katte og skydende jægere, men de forskellige dyr og jægere var ikke gode venner, når det gjaldt føden. Nej, så prøvede de at tage så meget som muligt fra hinanden.   
Elefanten var det største og farligste dyr i jungleskoven. Den kunne klare alle andre – undtagen musen, for den var så lille og hurtig, at den kunne kravle op i

elefantens snabel og dermed drille den.

Alle de andre dyr, altså løverne, hundene og kattene og såmænd også jægeren regnede ikke musen for noget, og derfor snuppede den føden fra den, så snart de fik chancen for det.   
Løven, der var den flotteste og den mest snedige af alle dyrene, kunne nemt tage føde fra alle de andre. Bare ikke fra elefanten, for den lod sig ikke imponere selvom løven var den flotteste.

Den arrige hund havde aldrig været goden venner med katten og slet ikke med musen, og den kunne

med lethed tage føde fra den begge to, men hunden skulle vogte sige for jægeren og elefanten og løven, ellers måtte den selv af med føde.

Jægeren med bøssen tog føde fra alle dyr, men han skulle passe på, for han kunne selv blive føde for både elefanten og løven.

Således havde dyrene og jægeren ulige chancer i kampen om føden, men de havde også ulige temperament. Derfor havde de måske forskellig taktik, som gjorde, at ingen vidste, hvem der var bedst til at skaffe føden.

Sådan gør du:

* Læs historien højt eller forklar den for deltagerne
* Hver deltager får en lap papir, hvorpå et dyr er angivet. (Se side 33 i Sille og Sigurdhæftet) Sedlen er hemmelig og må ikke vises til de andre
* Hver deltager får udleveret 5 blanke sedler, idet de blanke sedler er udtryk for den føde, dyret har til rådighed.

Legen går nu ud på, at dyrene/deltagerne skal røve føde fra hinanden. Det gøres ved, at man fanger hinanden i én stor fangeleg, hvor alle er mod alle. Når ét dyr har fanget er andet, afgør de to indbyrdes, hvilket dyr der er det svageste, og derfor må afgive føde (én blank seddel). Ved fangelegens afslutning gælder det om at have røvet så mange stykker føde som muligt.

* Et par gange i løbet af legen kaldes der time-out, og der er mulighed for at bytte kort hos en voksen.